KOMISSION TÄYTÄNTÖÖNPANOPÄÄTÖS (EU) 2016/1942,

annettu 4 päivänä marraskuuta 2016,

Euroopan investointihankeportaalin teknisestä eritelmästä ja täytäntöönpanopäätöksen (EU) 2015/1214 kumoamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan strategisten investointien rahastosta, Euroopan investointineuvontakeskuksesta ja Euroopan investointihankeportaalista sekä asetusten (EU) N:o 1291/2013 ja (EU) N:o 1316/2013 muuttamisesta (Euroopan strategisten investointien rahasto) 25 päivänä kesäkuuta 2015 annetun Euroopan parlamentin ja neuvoston asetuksen (EU) 2015/1017 (1) ja erityisesti sen 15 artiklan 1 kohdan,

sekä katsoo seuraavaa:

Asetuksessa (EU) 2015/1017 annetaan komissiolle tehtäväksi perustaa Euroopan investointipankin (EIP) avustuksella Euroopan investointihankeportaali. Investointihankeportaali on julkinen verkkoportaali, johon on koottu investointihankkeita ja jonka avulla näille hankkeille pyritään saamaan sijoittajia kaikkialta maailmasta.

ON HYVÄKSYNYT TÄMÄN PÄÄTÖKSEN:

1 artikla

Hyväksytään Euroopan investointihankeportaalin tekninen eritelmä sellaisena kuin se esitetään liitteessä.

2 artikla

Hankkeet sisällytetään investointihankeportaaliin, jos ne täyttävät seuraavat kriteerit:

hankkeen toteuttaminen on alkanut tai sen toteuttamisen odotetaan käynnistyvän kolmen vuoden kuluessa siitä, kun hankkeen sisällyttämistä investointihankeportaaliin on haettu;

3 artikla

Yksityisiltä hankkeiden toteuttajilta veloitetaan hakemuksen käsittelymaksu, joka on enintään 250 euroa hanketta kohti.

Euroopan parlamentin ja neuvoston direktiivin 2014/24/EU (3) 2 artiklan 1 kohdan 4 alakohdassa tarkoitetut valtion viranomaiset, alue- tai paikallisviranomaiset, julkisoikeudelliset laitokset, tällaisten viranomaisten tai laitosten muodostamat yhteenliittymät ja tällaisten viranomaisten tai laitosten määräysvallassa olevat yhteisöt (julkiset hankkeiden toteuttajat) on vapautettu hakemuksen käsittelymaksusta.

Myös yksityiset hankkeiden toteuttajat on vapautettu hakemuksen käsittelymaksusta sellaisten hankkeiden osalta, joita jäsenvaltion viranomainen tukee pyrkiessään edistämään julkisten investointien tavoitteita.

Toimivaltainen tulojen ja menojen hyväksyjä voi poikkeuksellisissa ja perustelluissa tapauksissa päättää, että myös yksityinen hankkeen toteuttaja vapautetaan hakemuksen käsittelymaksusta.

Hakemusten käsittelymaksuista saatavat tulot otetaan määrärahoiksi Euroopan parlamentin ja neuvoston asetuksen (EU, Euratom) N:o 966/2012 21 artiklan 4 kohdan ja asetuksen (EU) 2015/1017 (4) 15 artiklan 4 kohdan mukaisesti.

4 artikla

Kumotaan täytäntöönpanopäätös (EU) 2015/1214.

5 artikla

Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

(1) EUVL L 169, 1.7.2015, s. 1.

(2) Komission täytäntöönpanopäätös (EU) 2015/1214, annettu 22 päivänä heinäkuuta 2015, Euroopan investointihankeportaalin perustamisesta ja sen teknisestä eritelmästä (EUVL L 196, 24.7.2015, s. 23).

(3) Euroopan parlamentin ja neuvoston direktiivi 2014/24/EU, annettu 26 päivänä helmikuuta 2014, julkisista hankinnoista ja direktiivin 2004/18/EY kumoamisesta (EUVL L 94, 28.3.2014, s. 65).

(4) Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

LIITTE

EUROOPAN INVESTOINTIHANKEPORTAALIN TEKNINEN ERITELMÄ

1. YLEISKUVAUS

Asetuksen (EU) 2015/1017 15 artiklan mukaisesti perustettu Euroopan investointihankeportaali, jäljempänä ’investointihankeportaali’, on julkinen verkkoportaali, johon on koottu investointihankkeita ja jonka avulla näille hankkeille pyritään saamaan sijoittajia kaikkialta maailmasta. Investointihankeportaalin päätavoitteena on edistää ja nopeuttaa investointihankkeiden suunnittelua ja toteuttamista unionissa ja näin auttaa lisäämään työllisyyttä ja talouskasvua. Hankkeen julkaiseminen investointihankeportaalissa ei tarkoita sitä, että Euroopan komissio tai Euroopan investointipankki (EIP) olisi hyväksynyt hankkeen, ja myös sellaisille hankkeille, joita ei ole julkaistu portaalissa, voidaan myöntää unionin tai EIP:n rahoitustukea.

Investointihankeportaalin tärkeimmät osatekijät ovat seuraavat:

a) julkinen verkkosivusto, jossa on hankekuvaukset sisältävä tietokanta (jäsenneltyä tiivistelmätietoa sisältävät verkkosivut yksittäisistä portaaliin sisältyvistä hankkeista);

b) interaktiiviset hankeluettelot ja hankekartta;

c) omat osiot sijoittajille ja hankkeiden toteuttajille.

Portaaliin sisältyy myös ei-julkinen moduuli hankkeiden käsittelyä varten.

Portaalissa olevat hankkeet ryhmitellään osa-alueisiin, jotka perustuvat asetuksen (EU) 2015/1017 9 artiklan 2 kohdassa lueteltuihin tavoitteisiin ja luokkiin.

2. INVESTOINTIHANKEPORTAALIN HALLINNOINTI JA SUHTEET HANKKEIDEN TOTEUTTAJIIN, VERKKOSIVUSTON KÄYTTÄJIIN JA VASTAAVIEN PALVELUJEN TARJOAJIIN

Investointihankeportaalia hallinnoi komissio, ja jäsenvaltiot voivat osallistua sen hallinnointiin. Investointihankeportaalin sisällön tuottajina ovat hankkeiden toteuttajat eli yksityiset ja julkiset oikeussubjektit.

Hankkeiden toteuttajat ja muut verkkosivuston rekisteröityneet käyttäjät voivat osallistua investointihankeportaalin toimintaan, jos ne hyväksyvät investointihankeportaalin ehdot. Näillä ehdoilla pyritään varmistamaan, että hankkeiden toteuttajilta saadut portaalissa julkaistut tiedot ovat laadukkaita. Samalla niissä korostetaan sitä, ettei komissio takaa julkaistujen tietojen paikkansapitävyyttä eikä sitä voida saattaa vastuuseen mistään hankkeen julkaisemisesta seurauksena olevasta vaatimuksesta.

Verkkosivustolla on vastuuvapauslauseke, jolla ilmoitetaan käyttäjille, ettei komissio voi taata julkaistujen tietojen paikkansapitävyyttä ja että mahdollisten investoijien on huolehdittava siitä, että ne arvioivat hankkeet, muun muassa niiden taloudelliset ja kaikki muut investointipäätöksen kannalta merkitykselliset näkökohdat, käyttämällä omia tavanomaisia due diligence -menettelyjään. Komissio voi päättää poistaa hankkeen investointihankeportaalista kolmen vuoden kuluttua siitä, kun hanke on alun perin julkaistu.

Investointihankeportaali voi tehdä yhteistyötä muiden tahojen kanssa, jotka tarjoavat vastaavia palveluja kansallisella tai kansainvälisellä tasolla investointien edistämiseksi tai helpottamiseksi.

3. HANKKEIDEN ALKUARVIOINTI

Komission yksiköt suorittavat hankkeiden alkuarvioinnin tämän päätöksen 2 artiklassa säädettyjen portaaliin sisällyttämistä koskevien kriteereiden mukaisesti. Komissiolla on laaja harkintavalta, kun se suorittaa hankkeiden alkuarvioinnin ja arvioi, sisällytetäänkö hanke investointihankeportaaliin. Yhteensopivuus asianomaisen jäsenvaltion lainsäädännön kanssa ja mahdolliset riskit jäsenvaltiolle arvioidaan kyseisen jäsenvaltion toimittamien tietojen perusteella, jos niitä on saatavilla. Jotkin hankkeiden alkuarviointiin ja validointiin sisältyvät tekniset tehtävät, kuten hankkeen toteuttajan tunnistetietojen todentaminen, voidaan ulkoistaa kolmansille osapuolille.

Jäsenvaltioita pyydetään nimeämään yksi tai useampi yhteystaho ja määrittelemään, miten ne osallistuvat hankkeiden alkuarviointiin. Siitä, miten EIP edistää investointihankeportaalia, tehdään tarvittaessa palvelutasosopimus.

4. KÄSITTELYMAKSU

Jotta voidaan hakea vapautusta hakemuksen käsittelymaksusta tämän päätöksen 3 artiklan toisen tai kolmannen kohdan perusteella, hankehakemuksen mukana on toimitettava joko hankkeen toteuttajan oma ilmoitus siitä, että se on hakemuksen jättöhetkellä julkinen hankkeen toteuttaja, tai kirjallinen vahvistus siitä, että asianomainen viranomainen tukee hanketta. Portaalista saa tätä varten vakiolomakkeita.

Tapauksiin, joiden katsotaan olevan oikeutettuja vapautukseen hakemuksen käsittelymaksusta tämän päätöksen 3 artiklan neljännen kohdan nojalla, kuuluvat hankkeet, jotka saavat tukea unionin ohjelmasta, ja hankkeet, jotka sisältyvät muiden muassa Euroopan parlamentin ja neuvoston asetuksessa (EU) N:o 347/2013 (1) tarkoitettujen yhteistä etua koskevien hankkeiden luetteloon, tai ovat yhteensopivia Euroopan parlamentin ja neuvoston asetuksessa (EU) N:o 1315/2013 (2) tarkoitettujen Euroopan laajuisen liikenneverkon kehittämiseksi laadittujen, komission yksiköissä vahvistettujen suuntaviivojen kanssa.

(1) Euroopan parlamentin ja neuvoston asetus (EU) N:o 347/2013, annettu 17 päivänä huhtikuuta 2013, Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta (EUVL L 115, 25.4.2013, s. 39).

(2) Euroopan parlamentin ja neuvoston asetus (EU) N:o 1315/2013, annettu 11 päivänä joulukuuta 2013, unionin suuntaviivoista Euroopan laajuisen liikenneverkon kehittämiseksi ja päätöksen N:o 661/2010/EU kumoamisesta (EUVL L 348, 20.12.2013, s. 1).